- Նրանք ուղղակի չեն ուզում ազդել հասարակական կարծիքի վրա։ Եթե քաղաքականության մեջ ընդգրկված չեն մեդիային մոտենում են միայն գովազդային նպատակներով։ Այդպիսի մի մեդիա կա Արցախում. ունենք մի առանձին հեռուստաընկերություն , որը միայն գովազդի ու ժամանցի համար է աշխատում։ Մեզ համար լավագույն տարբերակը գիտե՞ք, որն է, որ Արցախը չդիտարկենք որպես առանձին տեղեկատվական տարածք. Արցախը պետք է ավելի խորը ինտեգրել ՀՀ-ի ԶԼՄ-ներում, որը շատ ավելի հեշտ կլինի, ու իրենք այստեղ էլ կապահովեն այդ անկախությունը։ Թող լինեն Հայաստանից թղթակիցներ և Արցախի բոլոր խնդիրները շոշափվեն այդ լրատվամիջոցներում։ Այս պարագայում լրացուցիչ միջոցներ ավելի քիչ պետք կգան։ Արցախում հատուկ համակարգ ձևավորելու, լրացուցիչ մասնագետներ ունենալու, կարիքն ավելի քիչ կլինի ու ավելի հեշտ կլինի հասնել լուծումների։ Բայց մենք տեսնում ենք, որ Արցախը այստեղի և ՀՀ-ի հատկապես տեղեկատվական դաշտի պատասխանատուների նախաձեռնությամբ կամ անուշադրությամբ որոշ չափով մեկուսացված է։